Ilesia de Nuestra Sinyora d'o Pilar de Canfranc

A ilesia de Nuestra Sinyora d'o Pilar de Canfranc ye una ilesia devantada en 1969 seguntes un prochecto de l'arquitecto castellanomanchego Miguel Fisac Serna, que se troba situata en Os Aranyons, en o termin municipal de Canfranc (Chacetania, Aragón). A ilesia, consagrata a o culto catolico, ye baixo l'advocación d'a Virchen d'o Pilar, y ye protechita legalment dende 2006 con a suya declaración como Bien d'Intrés Cultural. Declaración d'a ilesia de Nuestra Sinyora d'o Pilar de Canfranc como Bien d'Intrés Cultural. Se i conservan cuatre retablos d'estilo barroco.

Descripción
S'integra en clara harmonía con o magnífico paisache pirenenco en que se troba. Resuelve o programa d'un complexo parroquial rural, composau d'un templo y toz os servicios annexos de sagristía, estudiet parroquial, archivo, salón parroquial y vivienda d'o mosén. Ilesia parroquial del Pilar Copia archivada

O conchunto parroquial ye presidiu por o volumen ocupau por o templo, que s'acotraciar en forma de ventallo, zarrau por un muro frontal sinuoso y con una cubierta de gran pendient cuasi paralela a la ladera. Completan o conchunto os annexos adosaus en os costaus d'o templo, a o norte os servicios parroquials y a o sud a casa d'o mosén.

L'interior d'o templo tien una fuerte carga simbolica y sigue as prescripcions d'o Concilio Vaticano II configurando un puesto idonio pa la reunión de l'asambleya eucaristica. Destaca o prodichioso dominio d'a luz materializau en os muros espullaus de piedra sobre os que i hai ubriduras precisas por as que a luz dentra y tensa machicament o espacio.

A ilesia ye d'una gran sinceridat constructiva y combina o sistema tradicional de muros de carga de mampostería de piedra, con una estructura de cubierta prefabricada formada por cerchas metalicas triangulars. A cobertura de tot l'inmueble se fa con servillas d'aluminio en a suya color. A elección d'iste material ye muit encertada en o suyo contexto, ya que l'aluminio platiau reflecta a luz y aporta luchereza a o conchunto.

A mesa d'altar, seu, ambón, base de sagrario, pila baptismal, dos piletas, columna d'a Virgen d'o Pilar y bateaugüero en piedra tallada, son tamién obras de Frisac. Pero lo mas destacable artisticament en o suyo interior ye una colección de tallas d'os sieglos d'o XVI a o XVIII, procedent d'atras ilesias, como son o Cristo Crucificau en fusta policromada d'o sieglo XVI, procedent d'a ilesia parroquial de Tiermas, a Virchen d'o Pilar en fusta policromada d'o sieglo XVIII, procedent de l'antiga ilesia parroquial d'a partida d'os Aranyons u la Immaculada Concepción en escayola policromada d'o sieglo XX.

En ultimas, podemos decir que a ilesia parroquial de Canfranc conserva gran parti d'a suya autenticidat y integridat, atamas d'haber sofriu bellas obras de reconstrucción a causa d'os desperfectos prevocaus por un lurte.

 Referencias 

Vinclos externos

Pilar de Canfranc
Pilar de Canfranc
Pilar de Canfranc
Canfranc
Pilar de Canfranc
Pilar de Canfranc
Ilesia de Nuestra Sinyora d'o Pilar de Canfranc